open-index/open-wikipedia-markdown huggingface dataset:
Kostol Nanebovzatia Panny Márie (Valtice)

**Kostol Nanebovzatia Panny Márie** je barokový rímskokatolícky kostol zo 17. storočia nachádzajúci sa na Námestí Slobody v centre mesta Valtice v okrese Břeclav v juhomoravskom kraji v Česku. Má priznaný štatút kultúrnej pamiatky.

## Charakteristika a dejiny
Kostol bol postavaný v rokoch 1631 - 1671 za vlády kniežaťa Karla Eusebia z Lichtenštajnska. Stavbe sa nevyhli nepríjemnosti. Práce na výzdobe museli byť zastavené po tom, čo sa 23. októbra 1638 zrútila klenba kupoly. Po tejto udalosti od stavby odstúpil architekt Giovani Giacomo  Tencalla a vedenie prevzal Ondřej Erna. Zistilo sa, že príčina zrútenia bolo prehnité podporné lešenie. V roku 1643 bola dokončená strecha. Stavba bola neskôr ešte niekoľkokrát prerušená v dôsledku vpádu Švédov a Turkov až bola napokon dokončená v roku 1671.

Kostol je postavený v slohu raného baroka a dosahuje impozantných rozmerov. Samotná hlavná budova je dlhá až 48 metrov, široká 28 metrov a dosahuje výšky až 34 metrov. Budova má dve veže. ktoré siahajú do výšky až 60 metrov. Objem zastavaného priestoru je tiež obdivuhodný, keďže dosahuje až 41 200 m³ a radí tak z tohto hľadiska kostol k najväčším na Morave. Budova je dielom dvoch architektov,  Giovaniho Giacoma  Tencallu a Ondřeja Ernu, ktorý stavbu dokončil. Kostol má kapacitu 3000 osôb. 

Kostol bol vysvätený 21. júna 1671 biskupom Joštom z Pasova.

Na priečelí kostola je latinský nápis, ktorý v preklade znamená: "Karol Eusebius, knieža z Lichtenštajnska, vojvoda mikulovský, opavský a krnovský"

Výzdoba interiéru kostola je dielom predovšetkým talianských umelcov.

V kostole sa nachádza vzácny barokový organ z 18. storočia, ktorý je dielom významného viedenskéo výrobcu organov J. Henckeho. Organ bol v roku 1994 zreštaurovaný.

## Galéria

NanebevzetiPMarie06.jpg|Celkový pohľad na kostol z Námestia Slobody
NanebevzetiPMarie03.jpg|Pohľad na kostol z areálu Valtického zámku
NanebevzetiPMarie08.jpg|Detailný pohľad na jednu z veží kostola


## Referencie

Valtice
Kategória:Kultúrne pamiatky v Juhomoravskom kraji
Kategória:Architektúra z 1671
Valtice
Kategória:Barokové kostoly v Česku
Kategória:Stavby vo Valticiach
Valtice
Kategória:Kostoly v okrese Břeclav
Kolačnianska vrchovina

**Kolačnianska vrchovina** je geomorfologickou časťou Rázdiela, podcelku pohoria Tribeč. Leží v severnej polovici podcelku, juhovýchodne od Partizánskeho.

## Polohopis
Územie sa nachádza na severnom okraji pohoria Tribeč a zaberá dvojicu samostatných masívov v severnej polovici podcelku Rázdiel. Predstavuje skupinu vrchov na juhovýchodnom kraji mesta Partizánske, rozdelených údolím Drahožice. Táto depresia je súčasťou Kolačnianskej brázdy, ktorá vymedzuje i celý južný okraj a je tak jedinou susediacou časťou príslušného pohoria. Východnú časť na severe ohraničuje Oslianska kotlina, ktorá tvorí najjužnejšiu časť Hornonitrianskej kotliny. Severný okraj západne situovanej časti vrchoviny susedí s Podunajskou pahorkatinou a jej časťou Stredonitrianska niva. 

Územie patrí do povodia Nitry a najvýznamnejším vodným tokom je Drahožica, rozdeľujúca vrchovinu na dve časti. Odvodňuje celú strednú časť, Pažitský potok lemuje východný a rieka Nitra severozápadný okraj územia. V juhovýchodnej časti je na úpätí Čierneho vrchu () Veľkouherecká priehrada.

Centrálnou časťou vedie údolím Drahožice cez Veľké Uherce na Skýcov cesta II/511, západným okrajom vedie cesta II/593 (Partizánske – Bošany) a východným okrajom zasa cesta II/512 (Oslany – Žarnovica). Všetky tri komunikácie sa napájajú na severne prechádzajúcu cestu I/64, vedúcu Ponitrím z Topoľčian do Novák.

## Chránené územia
Väčšia časť Kolačnianskej vrchoviny leží v Chránenej krajinnej oblasti Ponitrie, do ktorej však nepatrí severná polovica západnej časti. Osobitne chránené územia sa v tejto časti pohoria nenachádzajú.

## Turizmus
Oblasť Kolačnianskej vrchoviny i Kolačnianskej brázdy patrí medzi turisticky menej exponované časti pohoria. Tribeč je známou hubárskou oblasťou a vodná nádrž na okraji vrchoviny pri Veľkých Uherciach je vyhľadávanou rybárskou lokalitou. Z mesta Partizánske vedie  žlto značený chodník cez lokalitu *Hlboké*, odkiaľ vedie odbočka na Osečný vrch (). Z Veľkých Uheriec vedie  zelená trasa okolo priehrady k prírodnej rezervácii Dobrotínske skaly.

### Vybrané vrcholy
* Osečný vrch ()
* Šípok ()
* Čierny vrch ()

## Referencie

## Pozri aj
* Rázdiel
* Tribeč
* Geomorfologické členenie Slovenska

Kategória:Tribeč
Kategória:Vrchoviny na Slovensku
Kategória:Geomorfologické časti na Slovensku
IMac Pro

**iMac Pro** je profesionálny počítač a pracovná stanica, navrhnutá, vyrábaná a predávaná spoločnosťou Apple Inc. od 14. decembra 2017. Podľa Apple je iMac Pro je najvýkonnejší Mac, aký kedy bol vyrobený. iMac Pro ako prvý iMac prišiel s vesmírne šedou farbou, ktorú nájdeme aj u pribalenej myši Magic Mouse 2, klávesnice Magic Keyboard a napájacieho kábla.

Pre iMac Pro je dodávaný vlastný čip Apple T2 (ukladajúci šifrované kľúče) s upravenou verziou softvéru macOS, nazvanú Bridge OS, ktorá užívateľovi umožňuje uzamknúť proces bootovania (pomocou programu Startup Security Utility).

## História
Projekt iMac Pro bol predstavený na WWDC 5. júna 2017 a bol uvedený do predaja v decembri 2017. Medzi jeho prednosti patrí 8, 10, 14 alebo 18 jadrový procesor Intel Xeon, 5K video, grafika AMD Vega, ECC pamäť a NBASE-T Ethernet.

## Špecifikácia

## Referencie

## Zdroj
* 

Kategória:Hardvér firmy Apple
Neorenesančná radnica (Valtice)

**Neorenesančná radnica**  je budova radnice z konca 19. storočia na námestí Slobody v centre mesta Valtice v okrese Břeclav v Juhomoravskom kraji. Má priznaný štatút kultúrnej pamiatky.

## Dejiny a charakteristika
Prvá radnica stála vo Valticiach preukázateľne už na konci 14. storočia a slúžila svojmu účelu až do roku 1763, kedy ju spolu s velkou časťou mesta zničil požiar. Už v roku 1764 však v meste stála nová radnica, tentoraz už na mieste dnešnej budovy. Rýchlemu postaveniu tejto radnice pomohla predovšetkým finančná pomoc od Jozefa Václava z Lichtenštejnu, ako aj od miestnych živnostníkov. Táto budova bola v druhej polovici 19. storočia čiastočne zrenovovaná, ale neskôr sa rozhodlo o výstavbe radnice novej.

Velkú zásluhu na výstavbe má predovšetkým vtedajší starosta Karel Haussner. Jedným z dôvodov na výstavbu novej budovy bola aj nutnosť jej rozšírenia z dôvodu umiestnenia okresného súdu.

Za účelom stavby radnice bola zbúraná pôvodná radničná budova, ako aj jeden susediaci meštiansky dom. Budova bola postavená v neornesenčnom slohu pod vedením viedenského architekta Jana Drexlera v rokoch 1887 - 1889. Takmer polovicu nákladov na stavbu uhradil Ján II. z Lichtenštejnu a sporitelňa. Budova je 38 metrov vysoká. Vstup do radnice zabezpečujú dva neorenesančné portály, jeden s mestským a jeden s cisárskym znakom. Veža radnice je vybavená ochozom. Na prednej fasáde budovy sa nachádza mestský znak a hodiny. Schodisko v budove je vyrobené z mannersdorfského kameňa. 

Radnica je dominantou severozápadnej strany valtického hlavného námestia Slobody.

V minulosti sa v budove okrem radnice sídlili aj mestská sporitelňa, múzeum, súd, daňový úrad a jednacia sieň. o dvornom trakte sa nachádzala väznica a byty pre dozorcov, daňových úradníkov a obecného tajomníka.

Dnes  v budove radnice sídli mestský úrad a mestská knižnica.

## Referencie

Kategória:Stavby vo Valticiach
Kategória:Architektúra z 1889
Kategória:Kultúrne pamiatky v Juhomoravskom kraji
Valtice
Kategória:Novorenesančné stavby v Česku
Alvin a Chipmunkovia (filmy)

***Alvin a Chipmunkovia*** (angl. *Alvin and the Chipmunks*) je filmová séria, ktorú vydala spoločnosť 20th Century Fox. Séria zahŕňa doposiaľ 4 vydané filmy: Alvin a Chipmunkovia (2007), Alvin a Chipmunkovia 2 (2009), Alvin a Chipmunkovia 3 (2011) a Alvin a Chipmunkovia: Čiperná jazda (2015).

## Obsadenie
### Hrajú
* Jason Lee – Dave Seville
* David Cross – Ian Hawke
* Cameron Richardson – Claire

### Noví len v druhom filme
* Zachary Levice – Tobias
* Wendie Malick – Dr. Hurbanová
* Kathryn Joosten – Teta Jackie
* Kevin G. Schmidt – Rayan

## Filmy
*Alvin a Chipmunkovia (2007)
*Alvin a Chipmunkovia 2 (2009)
*Alvin a Chipmunkovia 3 (2011)
*Alvin a Chipmunkovia: Čiperná jazda (2015)

## Referencie

Kategória:Filmové série USA
Lincoln Near-Earth Asteroid Research

**Lincoln Near-Earth Asteroid Research** (**LINEAR**) je projekt, spolupráca leteckých síl Spojených štátov amerických, NASA a Lincolnovho laboratória (Lincoln Laboratory) Massachusettského technologickéhi inštitútu pre systematickú detekciu a sledovanie objektov v blízkosti Zeme. LINEAR bol zodpovedný za väčšinu objavov asteroidov od roku 1998 až do doby, kedy bol v roku 2005 prekonaný prieskumom Catalina Sky Survey. K 15. septembru 2011 LINEAR zistil 231 082 nových malých telies slnečnej sústavy, z ktorých najmenej 2 423 boli asteroidy v blízkosti Zeme a 279 komét. Nástroje používané programom LINEAR sú umiestnené na experimentálnom testovacom mieste Lincoln Laboratory (ETS) na White Sands Missile Range (WSMR) neďaleko Socorro v Novom Mexiku.

## Referencie


Kategória:Astronomické katalógy
Kategória:United States Air Force
Kategória:NASA
Kategória:Massachusettský technologický inštitút
Charlottetown

**Charlottetown** je hlavné a najväčšie mesto kanadskej provincie Ostrov princa Eduarda ležiacej v Atlantickom oceáne.

Počet obyvateľov v sčítaní v roku 2016 dosiahol 36 094, sčítací okrsok mal celkovo 76 728 obyvateľov, čo bolo o niečo menej ako polovica provinčnej populácie (155 241).

Ako mesto bolo oficiálne založené 17. apríla 1855.

Charlottetown má vlhkú kontinentálnu klímu (Köppen *Dfb*) čiastočne miernenú polohou Ostrova princa Eduarda v svätovavrineckom zálive. Zimy sú miernejšie ako vo viacerých vnútrozemských mestách podobnej zemepisnej šírky: januárový priemer je −7,7 °C, najnižšie teploty dosahujú −20 °C alebo menej v priemere 7 dní počas sezóny.

## Galéria

Charlottetown City Hall 01.jpg|Radnica mesta
Aug06-vol4 166 (223823518).jpg|V Province House sídli provinčný parlament a bola tu podpísaná konfederácia Kanady
Chtown UniversityAve.jpg|Ulica University Avenue
Charlottetown-Stratford (aerial).jpg|Pohľad na mesto zo vzduchu
Winter at the UPEI quad (5061486342).jpg|Campus University of Prince Edward Island


## Referencie

*

## Iné projekty


Kategória:Mestá na Ostrove princa Eduarda
Kategória:Hlavné mestá kanadských provincií a teritórií
Kategória:Vzniklo v 1855
Babadlo

**Babadlo** je bábkové divadlo, pôsobiace v Prešove. Založené bolo 1. júna 1995 s cieľom obnoviť tradíciu bábkarstva v šarišskej oblasti.

Babadlo je jediným profesionálnym divadlom svojho druhu v celom Prešovskom kraji. Tvorba divadla je zameraná najmä na detského diváka, ktorému sa snaží priblížiť hlavne pôvodnú slovenskú tvorbu. V repertoári však nájdeme aj svetovú klasiku a autorské divadlo.

Práve cez divadlo, hru, interakciu, scénu, bábkarske umenie, sa snaží rozvíjať cit pre krásno, pre umelecké a pre umenie v každom návštevníkovi. Počas už takmer 25 rokov existencie Babadla si jeho tvorbu pozrelo zhruba milión detí z celého Slovenska. Pretože divadlo má síce svoju stálu scénu v Prešove na Solivarskej 80, ale je verné tradícii a podstate divadla a tak pravidelne vyráža za svojim nielen detským divákom po celej krajine.

Úspešne sa prezentuje na festivaloch na Slovensku aj v zahraničí. Od svojho začiatku spolupracuje s kolegami z Česka, tak bábkohercami, ako aj režisérmi. Práve tam čerpá inšpiráciu a vďaka tomu kĺbi v sebe nielen slovenský, ale aj český kumšt, humor a obrovské divadelné srdce.

Cieľom je byť tu pre diváka. Pohladiť mu dušu, otvoriť srdce a vliať mu do nich lásku k divadlu a k umeniu. Upriamiť jeho pozornosť na krásno okolo nás.

Toto divadlo nespí ani počas divadelných prázdnin. Venuje sa deťom v prímestskom tábore, deti sa učia vyrábať jednoduché bábky. Snívajú s otvorenými očami, cibria si fantáziu, zhmotňujú svoje predstavy...

Principálkou divadla je Júlia Labudová.

## Zdroj
* Webstránky divadla BABADLO
*Mária Dudová - Bašistová: Príbeh Babadla: Vzniklo pri pive, dnes má dvadsať rokov. - presov.korzar.sme.sk
*Prešovské bábkové divadlo Babadlo pripravilo pre deti prímestský tábor - teraz.sk

Kategória:Divadlá na Slovensku
Kategória:Kultúra v Prešove
Danko Jones (rozlišovacia stránka)

**Danko Jones** môže byť:

* kanadská hudobná skupina, pozri Danko Jones
* kanadský spevák a gitarista, pozri Danko Jones (spevák)
* EP skupiny Danko Jones, pozri Danko Jones (EP)
* kompilačný album skupiny Danko Jones, pozri Danko Jones (kompilácia)
Kostol Povýšenia svätého Kríža (Černovice)

**Kostol Povýšenia svätého Kríža**  je rímskokatolícky kostol nachádzajúci na hlavnom Mariánskom námestí v centre mesta Černovice v okrese Pelhřimov v kraji Vysočina v Česku. Má priznaný štatút kultúrnej pamiatky od 03. 05. 1958.

## Dejiny a charakteristika
Kostol je pôvodne gotický, prvá zmienka o ňom pochádza už zo 14. storočia.

V rokoch 1737 - 1738 prešiel úplnou barokovou prestavbou, ktorú financoval Josef Jan Maxmilián Kinský. Po tejto prestavbe je kostol vo svojom dnešnom vzhľade. Po požiari v roku 1796 bol zrenovovaný aj interiér kostola. Klenba bola v tomto roku dostavaná Josefom Leopoldom Šternberkom.

Súbor týchto sakrálnych pamiatok tvorí významnú dominantu obce.

Kostol je jednoloďová budova s valenou klenbou s lunetami. Kostol je vyzdobený freskami z roku 1898. Je obdĺžnikového tvaru s pravoúhlym presbytáriom, s obdĺžnymi priestormi oratória a sakristie po stranách.

Oltár kostola pochádza z roku 1882 a je vyrobený v neorenesančnom slohu. Na oltári sa nachádza obraz znázorňujúci Povýšenie svätého Kríža z roku 1809 od A. Bayera.  Zvyšok interiéru kostola, vrátane vybavenia je predovšetkým v barokovom slohu. Bočné oltáre pochádzajú približne z roku 1740. Nachádzajú sa na nich novodobé sochy českých patrónov ako aj obrazy svätej Anny a svätej Barbory z obdobia okolo roku 1760. Socha panny Márie bola do kostola premiestnená z Dobešova a je z obdobia neskorej gptiky zo 16. storočia. Maliarska výzdoba klenieb pochádza z konca 19. storočia, predstavuje legendu o nájdení svätého kríža a je dielom kutnohorského maliara Jana Vysekala.

Zvonica kostola stojí samostatně. Zvonicu postavil už pred rokom 1660 Martin Jindřich Paradis. V roku 1857 ju zničil požiar a následne bola renovovaná. Na veži sú vyobrazené dva erby a to erb Martina Jindřicha Paradisa a erb rodiny Schönburgových. Tri zvony nachádzajúce sa vo zvonici sú z roku 1926. Súčasný hodinový stroj vrátane ciferníkov pochádza z roku 1941.

## Galéria

Černovice, kostel a zvonice.jpg|Celkový pohľad na kostol a zvonicu


## Referencie

Kategória:Stavby v Černoviciach
Černovice
Kategória:Kultúrne pamiatky v Kraji Vysočina
Kategória:Architektúra z 1738
Černovice
Černovice
Kategória:Kostoly v okrese Pelhřimov
Černovice (zámok)

**Černovický zámok**  je budova zámku a v súčasnosti sídlo diagnostického ústavu sociálnej starostlivosti nachádzajúca sa na okraji mesta Černovice v okrese Pelhřimov v kraji Vysočina v Česku. Má priznaný štatút kultúrnej pamiatky.

## Dejiny a charakteristika
Zámok bol pôvodne postavený bratmi Paradisovými v roku 1640 na mieste bývalého mlyna. Tento zámok bol s otvorenou terasou smerom na východ, čo je severné krídlo súčasného zámku. V roku 1716 zámok zdedil Karel Josef Voračický z Páběnic. K zámku patrilo panstvo pozostávajúce zo záhrady, pivovaru v Černoviciach, mestečka Černovíc, 14 dedín a 8 dvorcov. V roku 1721 panstvo kúpil gróf František Karel Kinský. V období pod správou KInských bol zámok rozšírený. V roku 1760 syn Františka Karla Kinského, Josef Jan Kinský predal panstvo grófovi Františkovi Adamovi Šternberkovi. V roku 1803 bolo panstvo opäť predané, tentoraz grófovi Vincencovi Zessnerovi zo Spitzenbergu. Vincenc Zessner v roku 1814 zámok opäť o niečo rozšíril.

V roku 1823 zámok získal gróf Jindřich Eduard Schönburg, ktorý urobil v roku 1841 velkú klasicistnú prestavbu. Prestavbou zámok získal svoju dnešnú podobu. Okolie zámku bolo parkovo upravené.

V roku 1873 odkúpil černovické panstvo Antonín Veith, ktorý Černovice predal v roku  1881 grófke Amálii Reichenbach-Lessonitzovej. V roku 1912 panstvo zdedil rod Löwenstein-Wertheim-Freudenbergových, ktorí ho vlastnili až do roku 1945.

Neskôr bol zámok špeciálne upravený a dnes v ňom sídlia Diagnostický ústav sociálnej starostlivosti, Základná špeciálna škola a Praktická škola. Okolie zámku je upravené do podoby lesoparku.

Zámok sa nachádza na južnom okraji mesta, prístupný je po Dobešovskej ulici, ktorá k nemu vedie z Mariánskeho námestia.

## Galéria

Černovice_(PE),_zámek_01.jpg|Celkový pohľad na budovu zámku


## Referencie

Kategória:Stavby v Černoviciach
Kategória:Hrady a zámky v Kraji Vysočina
Kategória:Kultúrne pamiatky v Kraji Vysočina
Kategória:Architektúra z 1841
IPod touch

**iPod touch** je multimediálny prehrávač od spoločnosti Apple z rodiny prehrávačov iPod. Okrem prehrávania hudby a videa disponuje Wi-Fi pripojením na Internet, ako prehliadač používa mobilnú verziu Safari. Keďže používa operačný systém iOS, možno na ňom hrať hry a používať ďalšie programy pre tento systém. Hry a aplikácie sa nakupujú cez App Store.

Prvá generácia sa predáva od roku 2007, druhá generácia od roku 2008, tretia od roku 2009, štvrtá od roku 2010 a piata od roku 2012 a šiesta od roku 2015. iPod touch je často prezentovaný ako iPhone bez možnosti volania, ale iPod je v skutočnosti najpoužívanejší ako herná konzola. Oproti ostatným herným konzolám má výhodu v cene hier, ktorá sa pohybuje okolo dvoch až troch eur za hru v internetovom obchode s aplikáciami App Store.

iPod touch je v súčasnosti jediným produktom v produktovej rade iPodov spoločnosti Apple, ktorý nasleduje po prerušení podpory pre iPod nano a iPod shuffle 27. júla 2017. Po tomto kroku, spoločnosť Apple aktualizovala uložisko a ceny za iPod touch s 32 a 128 GB. Druhá novšia aktualizácia prišla v roku 2019 kde pribudla pamäť 256 GB a funkcie ako AR a Skupinový FaceTime.

## Modely
Ku máju 2019 existuje sedem typov do teraz vyrobených zariadení iPod touch.

* 1. generácia (2007 – 2008) podporovaná do roku 2010 (iPhone OS 3.1.3)
* 2. generácia (2008 – 2010) podporovaná do roku 2011 (iOS 4.2.1)
* 3. generácia (2009 – 2010) podporovaná do roku 2012 (iOS 5.1.1)
* 4. generácia (2010 – 2012) podporovaná do roku 2014 (iOS 6.1.6)
* 5. generácia (2012 – 2015) podporovaná do roku 2016 (iOS 9.3.5)
* 6. generácia (2015 – 2019) podporovaná do roku 2019 (iOS 12.3.1)
* 7. generácia (2019 – 2022) podporovaná od roku 2019 (iOS 12.3.1)

## Referencie

## Zdroj
* 

Kategória:Hudobné prehrávače
Kategória:Hardvér firmy Apple
Židovský cintorín v Černoviciach

**Židovský cintorín**  v Černoviciach je historický židovský cintorín založený v 17. storočí nachádzajúci sa približne 500 metrov ďaleko od severného okraja mesta Černovice v okrese Pelhřimov v kraji Vysočina v Česku. Má priznaný štatút kultúrnej pamiatky.

## Dejiny a charakteristika
Cintorín bol založený v priebehu 17. storočí a z konca tohto storočia aj pochádzajú najstaršie zachované náhrobky na cintoríne.

Väčšina náhrobkov pochádza z obdobia od prvej tretiny 18. storočia do prvej polovice 20. storočia. Posledný pohreb sa na cintoríne konal v roku 1940. 

Po druhej svetovej vojne dochádzalo k chátraniu cintorína, spadlo velké množstvo náhrobkov, ako aj podstatná časť múru obkolesujúceho cintorín.

Na cintoríne sa nachádza viac ako 300 zachovalých náhrobkov.

Cintorín má rozlohu 1099 m2 a je obkolesený múrom, ktorý bol v 21. storočí, spolu s cintorínom zrenovovaný. Renovácia prebiehala v rokoch 2002 - 2007.

V márnici cintorína je umiestnená expozícia, ktorá sa venuje dejinám Židov v Černoviciach a okolí. V roku 2002 bol pred márnicou postavaný pamätník obetiam holokaustu.

## Galéria

CER-ZidovskyHrbitov01.jpg|Židovský cintorín v Černoviciach


## Referencie

Kategória:Stavby v Černoviciach
Kategória:Kultúrne pamiatky v Kraji Vysočina
Černovice
Zmŕtvychvstanie Ježiša Krista

[náhľad|Zmrtvýchvstanie Krista od [Hans Rottenhamer|Hansa Rottenhammera]]
**Zmrtvýchvstanie Ježiša Krista** bola udalosť, v ktorej podľa kresťanskej viery Boh vzkriesil Ježiša Krista z mŕtvych tretí deň po Jeho ukrižovaní. V kresťanskej teológii sú smrť a zmrtvýchvstanie Ježiša Krista najdôležitejšími udalosťami, základmi kresťanskej viery, ktoré sú pripomínané Veľkou nocou.

Podľa Nového zákona Ježiša Krista „Boh vzkriesil a zbavil múk smrti“, vystúpil do neba, „zasadol po pravici Boha“ a znovu sa vráti, aby naplnil zvyšok mesiášskeho proroctva, ako je vzkriesenie mŕtvych, posledný súd a iné.

Texty v Novom zákone neobsahujú žiadne popisy samotného momentu vzkriesenia, ale skôr dva druhy opisov očitých svedkov: zjavenia Ježiša rôznym ľuďom a opisy prázdneho hrobu.

Ježišovo zmŕtvychvstanie je základom kresťanskej viery a objavuje sa v rozličných prvkoch kresťanskej tradície, od sviatkov cez umelecké zobrazenia až po náboženské relikvie. V kresťanských učeniach odvodzujú sviatosti svoju spasiteľnú moc od ukrižovania a zmŕtvychvstania Krista, na ktorých úplne závisí spasenie sveta.

Príkladom prelínania učenia o zmŕtvychvstaní s kresťanskými relikviami je aplikácia konceptu „zázračnej formácie obrazu“ v momente vzkriesenia na Turínskom plátne. Kresťanskí autori vyhlásili presvedčenie, že telo, okolo ktorého bol obal zabalený, nie je iba ľudské, ale je božské a že obraz na plátne bol zázračne vytvorený v momente vzkriesenia. Citujúc vyjadrenie pápeža Pavla VI., Že „plátno je nádherným dokumentom Jeho ukrižovania, smrti a zmŕtvychvstania, napísaného pre nás v listoch krvi“, autor Antonio Cassanelli tvrdí, že plátno je úmyselným božským záznamom o piatich stupňoch Umučenia Krista vytvorené v momente vzkriesenia.

## Pozri aj
* Veľká noc
* Veľkonočná nedeľa
* Ukrižovanie Ježiša Krista
* Ježiš Kristus

## Iné projekty

## Zdroj

Kategória:Kresťanstvo
Kategória:Ježiš Kristus
Židovský cintorín v Pacove

**Židovský cintorín**  v Pacove je historický židovský cintorín založený v 17. storočí nachádzajúci sa medzi ulicami Myslíkova a Svatojánská na severovýchodnom okraji mesta Pacov v okrese Pelhřimov v kraji Vysočina v Česku. Má priznaný štatút kultúrnej pamiatky.

## Dejiny a charakteristika
Cintorín bol založený v roku 1680.

Najstaršie zachované čitateľné náhrobky na cintoríne sú z roku 1796.

V priebehu 19. storočia bol cintorín rozšírený. Následne bol cintorín rozširovaný aj v rokoch 1920 – 1925.

Cintorín bol používaný do druhej svetovej vojny a sporadicky aj po nej. Posledný pohreb sa na cintoríne konal v roku 1969.

Celkovo sa dochovalo približne 300 náhrobkov, prevažne v barokovom a klasicistickom slohu. Cintorín má rozlohu .

Prístup na cintorín je možný na vyžiadanie. Je potrebné si zobrať kľúč od márnice z Informačného centra v budove Pacovského zámku. Cintorín sa nachádza na severovýchodnom okraji mesta medzi ulicami Myslíkova a Svatojánská pri ceste vedúcej do Hořepníku. Cintorín prešiel rekonštrukciou a od roku 2005 sa v budové márnice nachádza výstava venovaná histórii židovského etnika na Pacovsku.

## Galéria

Pacov-ZidovskyHrbitov-001.jpg|Detailný pohľad na staré náhrobné kamene na židovskom cintoríne v Pacove
Pacov-ZidovskyHrbitov-002.jpg|Detailný pohľad na staré náhrobné kamene na židovskom cintoríne v Pacove
Pacov-ZidovskyHrbitov-003.jpg|Pohľad na areál židovskho cintorína v Pacove
Pacov-ZidovskyHrbitov-004.jpg|Detailný pohľad na staré náhrobné kamene na židovskom cintoríne v Pacove, v pozadí márnica


## Referencie

Kategória:Stavby v Pacove
Kategória:Kultúrne pamiatky v Kraji Vysočina
Pacov
Kategória:Architektúra z 1680
IPod shuffle

**iPod shuffle** je digitálny audio prehrávač navrhnutý a predávaný spoločnosťou Apple Inc. Bol to najmenší model v rodine iPodov spoločnosti Apple a bol prvým prehrávačom iPod, ktorý používal pamäť typu flash. Prvý model bol vyhlásený na konferencii Macworld & Expo 11. januára 2005, štvrtá a posledná generácia modelov bola zavedená 1. septembra 2010. Koniec podpory tohto zariadenia nastal 27. júla 2017.

## Modely

## Referencie

*

Kategória:Hudobné prehrávače
Kategória:Hardvér firmy Apple
Betterment

**Betterment** je online investičná spoločnosť, so sídlom v New York City. Spadá pod autoritu amerických kontrolných orgánov finančného trhu, Securities and Exchange Comission (SEC) a Financial Industry Regulatory Authority (FINRA). Taktiež známa ako Betterment.com, spoločnosť je obchodník s cennými papiermi a registrovaný investičný poradca. Spoločnosť ponúka automatizovanú investičnú službu, zameranú na cielené investovanie, taktiež nazývanú aj robo-poradca. Betterment investuje do pasívnych indexových portfólií a ETF. K marcu 2018, Betterment riadil aktíva v hodnote 13 a pol miliardy dolárov.

## História

### Založenie
Betterment bolo založené v roku 2008 v New York City, Jonom Steinom a Eli Brovermanom. Po prvých prototypoch a registrácii v SEC boli pripravení ponúkať finančné poradenstvo online ako registrovaný investičný poradca, pričom neskôr rozšírili svoju ponuku služieb aj o obchodovanie s cennými papiermi. V júni 2010 naplno spustili svoju online platformu na konferencii TechCrunch Disrupt v New Yorku, kde do 24 hodín nabrali svojich prvých 400 klientov.

### Zastavenie predaja po Brexite
24. júna, 2016, Betterment zastavil obchodovanie na burze na 2 a pol hodiny, po tom, ako neočakávaný výsledok britského referenda spôsobil chaos na finančných trhoch. Kvôli tomu bola firma kritizovaná za nedostatočnú komunikáciu so svojimi klientmi, čo sa prejavilo na sociálnych sieťach a vyjadreniach partnerov tejto platformy.

### Zmena cien
31. januára, 2017, Betterment zmenil štruktúru cien, čo v podstate znamenalo zvýšenie cien pre klientov s vkladmi väčšími ako 100,000 dolárov z 0.15% na 0.25%. Toto rozhodnutie vyvolalo vlnu kritiky medzi zákazníkmi, čo prinieslo mediálny rozruch.

## Referencie

Kategória:Finančné podniky
Kategória:Podniky v USA
Kategória:Podniky založené v 2008
Synagóga v Pacove

**Synagóga v Pacove**  je budova bývalej synagógy zo začiatku 19. storočia nachádzajúci sa v historickej zóne mesta Pacov v okrese Pelhřimov v kraji Vysočina v Česku. Má priznaný štatút kultúrnej pamiatky.

## Dejiny a charakteristika
Synagóga bola postavená na začiatku 19. storočia, pravdepodobne v roku 1823, vedľa, alebo na mieste domu č.p. 177, ktorý židovská obec kúpila v roku 1809 od pacovského mešťana, zámočníka Matěja Volyňského. Plán budovy pochádza od miestneho staviteľa Tomáša Polívku.

Synagoga bola postavená, aby nahradila staršiu modlitebňu, ktorá sa nachádzala na povale domu Wolfa Mellera.

Budova bola v roku 1864 zasiahnutá požiarom, po ktorom ostali stáť len obvodové steny a musela byť celá zreštaurovaná. Chýbajúce časti boli dostavané v neorománskom slohu.

Vo vnútri budovy sa po tejto rekoštrukcii nachádzalo 100 miest pre mužov a na galérii 60 miest pre ženy.

V roku 1933 postihol budovu ďalší požiar po ktorom bola rekoňštruovaná.

Po skoončení druhej svetovej vojny v roku 1945 synagóga spadla pod správu židovskej obce v Tábore, ktorá budovu v roku 1952 predala národnému podniku Středočeské lihovary a drožďárny Kolín. Od roku 1956 bola budova využívaná ako sklad, najskôr roľníckym družstvom a od roku 1989 baliarňami.

V roku 2015 vznikla iniciatíva, ktorá sa začala zaujímať o možnostiach rekonštrukcie synagógy a vytvorenia pamätníku a múzea židovskej kultúry. Za účelom rekoštrukcie bola vypracovaná aj architektonická štúdia. Snahy vyústili v roku 2017 do založenia spolu Tikkun, ktorý sa ujal snahy o obnovu synagógy. V roku 2018 spolok Tikkun kúpil budovu synagógy, ktorej podoba by sa po renovácii mala vrátiť do podoby, ktorú synagóga mala na začiatku 19. storočia.

Budova synagógy je postavená v klasicistickom slohu s pseudorománskymi prvkami.

Budova sa nachádza na ulici Jana Autengrubera pri jej spojení s námestím Slobody v pamiatkovej zóne v centre mesta Pacov. Budova má sedlovú strechu a dva štíty, západný a východný.

## Galéria

PAC-2011-Synagoga02.jpg|Detailný pohľad na vrchnú časť budovy
PAC-2011-Synagoga03.jpg|Pohľad na východné priečelie synagógy v Pacove


## Referencie

Kategória:Stavby v Pacove
Kategória:Kultúrne pamiatky v Kraji Vysočina
Kategória:Architektúra z 1823
Pacov
Slimbook

**Slimbook** je španielsky výrobca notebookov a názov ich produktov, prevažne ultrabookov.

Zameriava sa hlavne na notebooky s otvoreným softvérom.

## Produkty
* KDE Slimbook - notebook s predinštalovaným Linuxom s prostredím KDE
* Katana
* Pro
* Excálibur
* Eclipse

## Referencie

## Externé odkazy
* Domovská stránka

Kategória:Podniky v Španielsku
Kategória:KDE
Kategória:Slobodný softvér
Skýcovská vrchovina

**Skýcovská vrchovina** je geomorfologickou časťou Rázdiela, podcelku pohoria Tribeč. Leží v strednej a južnej časti podcelku, v širšom okolí obce Skýcov.

## Polohopis
Územie sa nachádza v severovýchodnej časti pohoria Tribeč a zaberá veľkú časť podcelku Rázdiel. V centrálnej časti vrchoviny sa nachádza Skýcov, na južnom okraji Hostie a na západnom Veľký Klíž. Na severe a východe susedia časti materského podcelku, Kolačnianska brázda a Veľkopoľská vrchovina, južne nadväzuje Lehotská planina (podcelok Pohronského Inovca) a Žitavská pahorkatina, patriaca do Podunajskej pahorkatiny. Západným smerom pokračuje pohorie podcelkom Veľký Tribeč, konkrétne geomorfologické časti Zlatnianske predhorie, Vysoký Tribeč a Hornonitrianske predhorie. Severnejšie klesá západný okraj do Tribečského podhoria, ktoré je súčasťou Podunajskej pahorkatiny. 

Severné a západné úbočia patria do povodia Nitry a jej prítokov, z ktorých najvýznamnejšie sú Drahožica a Vyčoma. Južne orientované oblasti sú súčasťou povodia rieky Žitava, do ktorej ústí Hostiansky potok, najvýznamnejší vodný tok tejto oblasti.

Centrálnou časťou vedie údolím Drahožice cez Veľké Uherce na Skýcov a ďalej údolím potoka Leveš do Topoľčianok cesta II/511, z ktorej v Skýcove odbočuje cesta do Bošian.

## Chránené územia
Okrajové časti Skýcovskej vrchoviny patria do Chránenej krajinnej oblasti Ponitrie, centrálna oblasť je však z nej vyňatá. Osobitne chráneným územím je v severnej časti ležiaca prírodná rezervácia Dobrotínske skaly.

## Turizmus
Turisticky atraktívne sú lokality v západnej časti, v blízkosti obce Veľký Klíž, ktorá je dlhodobo základňou turistov zo širokého okolia. Modro značený chodník vedie na Vrchhoru a Michalov vrch, častým cieľom výstupov je aj Veľký Vracov (609,1 m n. m.). Južnou časťou vrchoviny vedie cez Hrušovský hrad obľúbená Ponitrianska magistrála, smerujúca z Veľkého Tribča do Jedľových Kostolian. Okolie Skýcova je známou hubárskou oblasťou a v južnej časti je mimo Hrušovského hradu turisticky atraktívne (už mimo Skýcovskej vrchoviny ležiace) okolie Topoľčianok s kaštieľom, parkom a zvernicou.

### Vybrané vrcholy
* Sokolec (vrch v Tribeči) ()
* Veľká Ostrá ()
* Lámaniny ()
* Veľký Vracov ()
* Michalov vrch ()

### Turistické trasy
* po  červeno značenej Ponitrianskej magistrále z Veľkého Tribča cez Hrušovský hrad do Jedľových Kostolian 
* po  modro značenom chodníku z Brodzian cez Veľký Klíž a lokalitu *Vrchhora*, odkiaľ vedie odbočka na Michalov vrch (), na rázcestie *Vojtechov*
* po  zelenej trase:
** z Veľkých Uheriec okolo priehrady k prírodnej rezervácii Dobrotínske skaly
** zo sedla *Rakyta* cez *Krásny vrch* () a Skýcov na rázcestie *Lúky pod Kruhom* (napojenie na Ponitriansku magistrálu)
** z Topoľčianok na Hrušovský hrad

## Referencie

## Pozri aj
* Rázdiel
* Tribeč
* Geomorfologické členenie Slovenska

Kategória:Tribeč
Kategória:Vrchoviny na Slovensku
Kategória:Geomorfologické časti na Slovensku
Radio (Rammstein)

„**Radio**“ je skladba nemeckej industriálno-metalovej skupiny Rammstein. Bola vydaná ako druhý singel z rovnomenného siedmeho štúdiového albumu skupiny 26. apríla 2019.

## Hudobné video
Video, ktoré je takmer úplne čiernobiele, bolo vydané online dňa 26. apríla 2019 o 11:00 stredoeurópskeho času po 26-sekundovom čiernobielom náhľade videa spred dvoch dní, ktoré obsahovalo odkazy skupiny Kraftwerk ​​a Klausa Nomiho. Na vybraných rozhlasových staniciach mala pieseň premiéru 25. apríla 2019 o 21:00 stredoeurópskeho času, zatiaľ čo bolo video zobrazené výlučne na stene domu - bez zvuku - v Berlíne. Video bolo režírované Jörnom Heitmannom.

## Zoznam skladieb
# „Radio“ – 4:37
# „Radio“ (Remix od twocolors) – 5:00

## História vydaní

## Referencie

## Zdroj
*

Kategória:Piesne skupiny Rammstein
Kategória:Single skupiny Rammstein
Kategória:Single z 2019
Kategória:Piesne z 2019
Kategória:Nemecké piesne
Radio

**Radio** môže byť: 

* skladba Robbieho Williamsa, pozri Radio (Robbie Williams)
* skladba skupiny Rammstein, pozri Radio (Rammstein)
International Cometary Explorer

náhľad|Umelecká predstava sondy ICE vo vesmíre
**International Cometary Explorer** (skratka **ICE**) alebo **Sun-Earth Explorer-3** (skratka (**ISEE-3**) bola americko-európska kozmická sonda na výskum kozmického počasia a blízkeho výskumu komét. Pôvodne mala slúžiť len na výskum vzťahov medzi zemskou magnetosférou a aktivitou Slnka. Za týmto účelom bola v roku 1978 vypustená raketou Delta 2914 do libračného bodu L1. Po ukončení primárnej misie však bola neplánovane presmerovaná k novému cieľu - práve prelietajúcej Giacobini-Zinnerovej kométe a neskôr k Halleyovej kométe. Po zložitých úpravách dráhy preletela v roku 1985 vo vzdialenosti 7 800 km okolo prvej zo zmienených komét a neskôr vo vzdialenosti 28 miliónov km okolo jadra Halleyho kométy. Uvažovalo sa aj o jej navedení k ďalšej kométe, čo sa však napokon nepodarilo zrealizovať. 

## Zdroje

* Dušan Majer: TOP5: Výzkum komet

Kategória:Sondy NASA
Kategória:Kometárne sondy
Kategória:Slnečné sondy
Kategória:Kozmonautika v 1978
Kategória:Stratené sondy
Kategória:Úspešné sondy
Kategória:Umelé družice v libračných bodoch sústavy Zem-Slnko
Danko Jones (EP)

***Danko Jones*** je prvé debutové EP rovnomennej kanadskej rockovej skupiny z roku 1998. Bolo vydané cez vydavateľstvo Sonic Unyon Records.

## Zoznam skladieb
#„Sugar Chocolate“ – 1:56
#„Never Again“ – 2:20
#„Big Bed“ – 2:07
#„Hit Song“ – 1:23
#„Fucked Up“ – 2:29

## Obsadenie
*Rose Kallal – fotograf
*Jerry Teel – inžinier
*Ian Worang – inžinier 
*Danko Jones – vokály, gitara
*John Calabrese – basgitara
*Michael Caricari – bicie

## Referencie

## Zdroj
*

Kategória:Albumy skupiny Danko Jones
Kategória:EP z 1998
Rebalansovanie

**Rebalansovanie** portfólia je jedným z nástrojov, ktorými investori znižujú riziko svojich investícií. Je to proces, ktorý upravuje váhu rôznych aktív, ktoré má investor v portfóliu, za účelom udržania rovnakého pomeru aktív a ich typov (akcií, dlhopisov a pod.), aké malo portfólio na začiatku investovania. Tým, že hodnoty rôznych aktív na trhu sa neustále menia, po istej dobe sa pôvodný pomer vychýli.

Úlohou diverzifikácie portfólia je minimalizovať risk, čo znamená investovanie do viacerých druhov aktív. V prípade, že jedno z nich klesne na hodnote, investor tak nestratí veľa. To znamená, že ak sa portfólio vychýli, je dôležité vrátiť sa na pôvodné rozdelenie portfólia, v prípade, že by akcie prudko klesli. Ak mal investor na začiatku investovania napríklad 50% akcií a 50% dlhopisov a cena akcií sa dlhodobo zvyšovala, nastane situácia, keď akcie tvoria 70% hodnoty portfólia, zatiaľ čo dlhopisy už len 30%. Rebalansovanie portfólia znamená, že investor sa z pomeru 70/30 vráti späť na pôvodných 50/50, pretože nechce zvýšiť riziko svojej investície.

## Rebalansovanie dôchodkového sporenia
Jedným s najtypickejších príkladov rebalansovania portfólia je v dôchodkovom sporení. Na začiatku sporenia, keď je investor mladý, si môže investor dovoliť portfólio s vysokým riskom (zvyčajne to znamená viac akcií na úkor dlhopisov). Postupom času je však dôležité mať viac a viac konzervatívnejšie portfólio, pretože investor nechce riskovať veľké straty pred čoskorým odchodom do dôchodku, preto by sa aj pomer akcií a dlhopisov zmenil k prospechu dlhopisov, ktoré sú menej rizikovejšie ako akcie.

## Kritika rebalansovania
V posledných rokoch sa objavujú kritiky rebalansovania a jeho efektivity. Podstata rebalansovania je v tom, že investor predáva aktíva, ktorým sa v aktuálnom horizonte darilo, zatiaľ čo nakupuje aktíva, ktorých výkon v poslednej dobe bol skôr negatívny. To znamená, že ak by sa trh naďalej vyvíjal rovnakým smerom, tak investor efektívne stráca peniaze. Úlohou rebalansovania je udržať konštantný profil rizika, aj napriek tomu, že to môže viesť k menším výnosom.

## Referencie

Kategória:Investovanie
IPod mini

**iPod mini**  je digitálny audio prehrávač, ktorý bol navrhnutý a predávaný spoločnosťou Apple Inc. Počas toho čo bol predávaný, to bol model strednej triedy v produktovej rade spoločnosti Apple. Bol oznámený 6. januára 2004 a predávať sa začal 20. februára toho istého roku. Verzia druhej generácie bola oznámená 23. februára 2005 a vydaná okamžite. Keď bol vo výrobe, bol jedným z najobľúbenejších elektronických výrobkov na trhu [4], pričom spotrebitelia často nedokázali nájsť predajcu s produktom na sklade. iPod mini bol zrušený 7. septembra 2005 a bol nahradený iPodom nano.

iPod Mini používal koliesko citlivé na dotyk z iPodu tretej generácie. Namiesto štyroch dotykových tlačidiel umiestnených nad kolieskom však boli tlačidlá prepracované ako mechanické spínače pod samotným kolieskom - odtiaľ je aj "*click wheel*". Ak ste chceti použiť jedno zo štyroch tlačidiel, používateľ fyzicky stlačil okraj kolesa dovnútra cez jeden zo štyroch štítkov. Rovnako ako jeho predchodcovia, koliesko bolo vyvinuté pre Apple Synaptics. Klikacie koliesko sa teraz používa aj vo štvrtej, piatej a šiestej generácii prehrávačov iPod a v prehrávači iPod nano od prvej generácie až po piatu generáciu. Avšak, v nano a iPodoch 5. generácie, bolo ďalej použité klikové koliesko opäť vyvinuté spoločnosťou Apple.

Nad kolieskom bol monochromatický LCD displej s rozlíšením 138x110, ktorý zobrazoval ponuku alebo informácie o zvolenej stope. Novšie generované iPody majú odvtedy zavedené farebné displeje.

## Modely

## Referencie

Kategória:Hudobné prehrávače
Kategória:Hardvér firmy Apple
Kali (rozlišovacia stránka)

**Kali** môže byť:
* umelecké meno slovenského repera Kolomana Magyaryho (* 1982), pozri Kali
* sídlo:
** dedina v Benine v departmente Borgou, pozri Kali (Benin)
** dedina v Chorvátsku, pozri Kali (Chorvátsko)
** v Indii:
*** mesto a obec v štáte Gudžarát, pozri Kali (Gudžarát)
*** dedina v štáte Maháraštra, pozri Kali (Maháraštra)
** v Iráne:
*** dedina v provincii Južní Chorásán, pozri Kali (Južní Chorásán)
*** dedina v provincii Zandžán, pozri Kali (Zandžán)
*** dedina v provincii Búšehr, pozri Kali (Búšehr)
** dedina v Togu v regióne Kara, pozri Kali (Togo)
* distribúcia Linuxu, pozri Kali Linux
* v technike zastarano: draslo, pozri hydroxid draselný

## Pozri aj
* Káli, zriedkavé priezvisko na Slovensku
* Kálí, indická bohyňa

## Referencie
Punkva

**Punkva** je ponorná rieka na južnej Morave v okrese Blansko. Jej dĺžka je , zaberá povodie s plochou  a v ústí dosahuje priemerný prietok /s. 

## Názov
Pomenovanie rieky Puňkva pochádza zo staršieho výrazu *Ponikev*, ktorý je odvodený od slovesa "poniknúti", čo bol výraz pre "klesnúť".

## Priebeh toku
Riečka Punkva vzniká jedinečným spôsobom, a to sútokom v podzemí Moravského krasu v nadmorskej výške  Zdrojnice tvoria dlhší Sloupský potok a Bílá voda. Hlavná zdrojnica Sloupského potoka, potok Luha, pramení pod najvyšším vrcholom Drahanskej vrchoviny - Skalkami. V tejto časti priberá viacero prítokov (Huťský potok, Žďárnu a Němčický potok) a od obce Sloup nesie názov Sloupský potok. Onedlho sa však vnára do podzemia, preteká spodnými poschodiami Sloupsko-šošuvských jaskýň a Sloupským koridorom Amatérskej jaskyne do priepasti Macocha. V tejto oblasti vytvára sútokom s Bílou vodou, ktorá pramení v blízkosti Protivanova, riečku *Punkvu*. Bílá voda sa pri Holštejne prepadá v jaskyni Nová Rasovna do podzemia a ním pokračuje jej tok do Amatérskej jaskyne. Priebeh toku v oblasti Amatérskej jaskyne je známy len čiastočne, no v lokalite *Bludiště Milana Šlechty* končí sútokom so Sloupským potokom. 

Na dne Macochy sa Punkva na chvíľu objavuje na povrchu, vytvára dve jazierka, no následne opäť mizne v podzemí. Horné jazierko je hlboké približne 13&nbsp;metrov a je viditeľné z vyhliadkovej terasy, Dolné jazierko je ukryté medzi skalami a nie je zhora vidieť. Jeho hĺbka dosahuje 49&nbsp;metrov. Z Macochy riečka preteká vodnými dómami Punkevných jaskýň, kde v rámci prehliadky prebieha plavba podzemím na člnoch. Potom, čo riečka opustí jaskynné podzemie, do ktorého sa ešte raz na niekoľko desiatok metrov vráti, spája sa s podzemnými vodami potoka Lopač a Krasovského potoka a vyviera v tzv. Malom výtoku Punkvy. Potom preteká riečka hlbokým Punkevným údolím s niekoľkými rybníkmi a následne Arnoštovým údolím, zastavaným halami strojárne ČKD Blansko. Na okraji Blanska sa potom Punkva vlieva v nadmorskej výške  do rieky Svitavy.

## Využitie
Napriek neveľkej dĺžke je Punkva jedným z najzaujímavejších a najnavštevovanejších vodných tokov v Česku, za čo vďačí skutočnosti, že časť jej toku preteká podzemím Moravského krasu. Podzemná časť riečky bola v roku 2004 zapísaná do zoznamu mokradí medzinárodného významu v rámci Rámsarského dohovoru.

## Referencie

* 

## Iné projekty

## Externé odkazy
* Punkevní-jeskyně.cz
* Virtuálna prehliadka Punkevných jaskýň na webe Propast-Macocha.cz 
* 
* 

Kategória:Rieky v Drahanskej vrchovine
Kategória:Rieky v Česku
Kategória:Chránená krajinná oblasť Moravský kras
Kategória:Povodie Svratky
Kategória:Povodie Punkvy
Kategória:Vodstvo okresu Blansko
Poštárska bašta (Brašov)

**Poštárska bašta** (, , ) je veža v rámci systému opevnenia mesta z obdobia stredoveku nachádzajúca sa na úpätí kopca Tampa pri hranici historického centra mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.

## Dejiny a charakteristika
Bašta bola postavená v rokoch 1450 - 1455 zlatárskym cechom.

Medzi rokmi 1520 - 1521 prebehla prvá renovácia objektu.

V roku 1640 prevzal správu budovy poštársky cech po ktorom bašta získala aj svoje meno.

Medzi rokmi 1961 - 1962 bola posilnená konštrukcia budovy a v roku 2005 bola bašta zrenovovaná.

V súčasnosti existujú plány na zastrešenie bašty z dôvodu ochrany.

Od roku 2012 slúžia 3 poschodia bašty ako sídlo virtuálneho múzea Brašova s digitálnou galériou.

Bašta bola postavená v severovýchodnom rohu vtedajšieho brašovskéo opevneného centra na terajšej ulici Aleea Tiberiu Brediceanu.

Bašta je kruhového pôdorysu, má štyri poschodia, jej obvod je 16 metrov a dosahuje výšky až 20 metrov. Steny sú hrubé až 2 metre. V stenách bašty sa nachádzajú strieľne.

V opevňovacom systéme Brašova predstavovala Poštárska bašta jednu z najlepších obranných veží a tvorila najsilnejšie miesto obrany Brašova.

## Zaujímavosť
* Delá, ktoré sa používali v bašte boli vyrobené v Prahe.

## Referencie

Kategória:Stavby v Brašove
Kategória:Kultúrne pamiatky v Rumunsku
Kategória:Veže v Rumunsku
Kategória:Opevňovací systém Brašova
Kategória:Múzeá v Rumunsku
Kategória:Architektúra z 1455
Graftová bašta

**Graftová bašta** (, , ) je obranná veža a brána v rámci systému opevnenia mesta z obdobia stredoveku nachádzajúca sa pri hranici historického centra mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.

## Názov
Názov bašty je odvodený od názvu potoka Graft, ktorý pod ňou preteká. Jej druhý názov, ktorý sa dá z rumunčiny preložiť ako *Bránová bašta* je odvodený od tvaru a účelu budovy.

## Dejiny a charakteristika
Graftová bašta bola postavená v rokoch 1515 - 1521 a jej účelom bolo spojenie obyvateľov mesta s Bielou vežou, ktorá tvorila vonkajší obranný systém mesta.

24. augusta 1809 postihol Brašov silný záplavový dažď, ktorý podmyl a poškodil základy bašty. Z tohoto dôvodu boli k veži v roku 1822 pristavané tri podporné oblúky.

V roku 1902 v dôsledku búrania časti hradieb a novej výstavby, bola zbáraná aj časť bašty a s ňou aj dva z troch podporných oblúkov postavených v roku 1822. Rozmýšlalo sa o rekonštrukcii tejto časti, ktorá sa však neuskutočnila z dôvodu chýbajúcich plánov a nákresov.

Budova bašty bola renovovaná v rokoch 2003 - 2005 a dnes v budove sídli remeselnícky obchos a expozícia župného historického múzea v Brašove, venovaná remeselníkom a remeslám v meste ako aj prínosu remeselníkov k obrane mesta. 

Bašta je dislokovaná v približne v strede severozápadnej hranice opevnenia stredovekého mesta a slúžila ako spojovacia brána. Bránou sa dopravoval aj materiál. Budova je vybavená strieľňami. Bránou preteká potok. Od bašty vedie zrekonštruované kamenné schodisko k Bielej veži. Bašta pozostáva z dvoch poschodí, je štvorúholníkového tvaru s dĺžkou steny približne 4 metre.

## Galéria

BRS-05-14-BastGraft03.jpg|Pohľad k bašte od severu
BRS-05-14-BastGraft01.jpg|Južná fasáda Graftovej bašty
BRS-05-14-BastGraft04.jpg|Detail klenby nad potokom Graft tečúcom pod baštou


## Referencie

Kategória:Stavby v Brašove
Kategória:Kultúrne pamiatky v Rumunsku
Kategória:Veže v Rumunsku
Kategória:Opevňovací systém Brašova
Kategória:Múzeá v Rumunsku
Kategória:Architektúra z 1521
Skalky (Drahanská vrchovina)

**Skalky** () sú najvyšší vrch Drahanskej vrchoviny. 

## Polohopis
Vrch sa nachádza v strednej časti vrchoviny, približne  juhovýchodne od obce Benešov vo východnej časti okresu Blansko. Vysokú nadmorskú výšku využíva 35 m vysoký meteorologický radar, ktorý stojí v západnej časti vrcholovej plošiny a monitoruje najmä výskyt zrážok a bleskov vo východnej časti Česka. Práve k radaru vedú cesty z obce Benešov a Suchý, uľahčujúce prístup na vrchol.

## Turistika
Skalky patria k ľahšie prístupným vrchom, nakoľko pomerne plochý masív je dostupný viacerými cestami a chodníkmi z obcí v okolí. Najbližším sídlom je asi  severozápadne ležiaci Benešov, približne  juhozápadne leží obec Suchý,  juhovýchodne Protivanov a cca  východne Buková. Oblasťou vedie niekoľko cyklotrás.

### Turistické trasy
* po  modrej značke:
** zo severného smeru z obce Kořenec cez *Pavlov*
** z južného smeru zo *Skelnej Huti* cez *Skály* ()
* po  žltej značke:
** z Protivanova, resp. obce Suchý cez rázc. *U skal* a následne po  modrej značke 
** z obce Suchý, resp. Benešova cez rázc. *Pod Skalkami* a neznačenou cestou

## Galéria

Súbor:Meteoradar Skalky, Buková, okres Prostějov.jpg|Meteorologický radar

## Referencie

* 

## Pozri aj
* Drahanská vrchovina

Kategória:Vrchy pod 1000 metrov v Česku
Kategória:Drahanská vrchovina
Kategória:Buková (okres Prostějov)
Michael Denner

**Michael Denner** (* 5. november 1958, Kodaň, Dánsko) je dánsky heavy metalový gitarista. Je členom heavy metalového dua Denner/Shermann s Hankom Shermannom.

Denner bol medzi inými aj členom skupín Mercyful Fate a King Diamond. Mal hosťujúce vystúpenia so skupinami Furious Trauma, Jack Cracker, Volbeat, Notre Dame a Saturnus.

Denner je hudobníkom štvrtej generácie. Hrá na gitaru Gibson Flying V a medzi jeho inšpirácie patria umelci ako Uli Jon Roth, Michael Schenker a Ollie Halsall. Denner vlastní v Kodani obchod s nahrávkami s názvom Beat Bop.

## Referencie

## Externé odkazy
*Všetko o Michaelovi Dennerovi

## Zdroj

Kategória:Osobnosti z Kodane
Kategória:Dánski gitaristi
Kategória:Heavymetaloví gitaristi
Osečný vrch

**Osečný vrch** () je najvyšší vrch Kolačnianskej vrchoviny, geomorfologickej časti pohoria Tribeč. Nachádza sa na severnom okraji územia, približne  južne od Partizánskeho.

## Polohopis
Nachádza sa na severe podcelku Rázdiel, v geomorfologickej časti Kolačnianska vrchovina. Leží v západne situovanej časti Kolačnianskej vrchoviny, v masíve s vrchom Šípok (). Spoločný masív sa nachádza južne od Partizánskeho, východne leží Kolačno a západným smerom Brodzany. Vrch patrí do povodia Nitry, ktorá tečie severozápadným úpätím, východným okrajom preteká Kolačniansky potok, na ktorom je vybudovaný rybník. Vrch leží v Chránenej krajinnej oblasti Ponitrie.

## Prístup
Na vrchol Osečného vrchu vedie  žlto značená trasa z Partizánskeho okolo *chaty Ondrej* nad Brodzanmi a rázcestie *Nad Hlbokým*, kde sa pripája i rovnako značená trasa z Kolačna. 

## Referencie

## Pozri aj
* Zoznam vrcholov v Tribeči

Kategória:Vrchy v Tribeči
Kategória:Vrchy v okrese Partizánske
Kategória:Vrchy pod 1000 metrov na Slovensku
Kategória:Kolačno
Kategória:Brodzany